armvectores/hy_wikipedia_2023 huggingface dataset:
Բենեֆիսից հետո

«Բենեֆիսից հետո», Անտոն Պավլովիչ Չեխովի պատմվածքը` գրված 1885 թվականին։ Առաջին անգամ հրապարակվել է «Պետերբուրգյան թերթում», 1885 թվականի սեպտեմբերի 23-ին, № 261` Ա. Չեխոնտե ստորագրությամբ։


== Հրապարակումներ ==
Անտոն Չեխովի ««Բենեֆիսից հետո»» պատմվածքը գրվել է 1885 թվականին, առաջին անգամ հրապարակվել է «Պետերբուրգյան թերթում», 1885 թվականի սեպտեմբերի 23-ին, № 261` Ա. Չեխոնտե ստորագրությամբ։


== Սյուժե ==
Բենեֆիսից հետո «Վենետիկ» հյուրանոցի համարներից մեկում նստած էին ողբերգակ դերասան Ունիլովը և արտիստ Տիգրովը։ Նրանց դիմաց սեղանին դրված էին օղի, կարմիր գինի, կոնյակ և սարդինա։ Ունիլովը ոգևորությամբ պատմում էր թատրոնում իր ելույթների մասին և հիշատակում իր աշխատած 123 ռուբլի 80 կոպեկի մասին։ Լսելով փողերի մասին` Տիգրովը խնդրեց իրեն անվերադարձ նվիրել քսան «թալեր», որպեսզի գնա Ելեց, որտեղ մահացել էր իր քեռին, այլապես ստիպված կլիներ ոտքով գնալ։ Այս խնդրանքից հետո Ունիլովը սկսեց հաշվել, արդյոք ստացված գումարը կհերիքի պլանավորված գնումները կատարելու համար։ Արտիստները հերթով սկսեցին հիշել, թե ինչեր են պետք իրենց թատրոնի համար։ Այն բանից հետո, երբ Ունիլովը հիշեց, որ իրեն վերարկու է պետք, Տիգրովի համար գումարը չբավականեցրեց։ Այդ ժամանակ Տիգրովը հանդիմանեց Ունիլովին եսասիրության մեջ և ասաց.

Ունիլովը ստիպված քսան ռուբլի տվեց Տիգրովին, որից հետո նրանք գնացին կայարան։ Կայարանում նրանք գարեջուր, կարմիր գինի և ուտելիք պատվիրեցին և, երբ նրանց միացավ կոմիկ Դուդկինը, մոռացան տեղ գնալու մասին։ Արտիստները սկսեցին քայլել կայարանում և Դուդկինը նրանց հրավիրեց «Բել-վյու», որտեղ հավաքվել էին մյուս դերասանները։ «Բել-վյու»-ի հաշիվը «կերավ ամբողջ բենեֆիսի հասույթը»։


== Գրականություն ==
Чехов А. П. После бенефиса// Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.
Dictionnaire Tchekhov, page 20, Françoise Darnal-Lesné, Édition L'Harmattan, 2010, ISBN 978 2 296 11343 5.
Le Produit de la soirée de gala au profit de l'acteur Ounylov - Œuvres de A.Tchekhov 1885, page 162, traduit par Madeleine Durand et Édouard Parayre, Les Éditeurs Français Réunis, 1955, numéro d’éditeur 431.


== Արտաքին հղումներ ==
Чехов А. П. После бенефиса Archived 2017-05-08 at the Wayback Machine.. Оригинальный русский текст
Հայկուհի Բաբախանյան

Հայկուհի Համբարձումի Բաբախանյան, (փետրվարի 20, 1992 թվական, Կոտայքի մարզ, Հրազդան), հայ երգչուհի։ Իր գործունեությունը ծավալում է ժողովրդական երգի բնագավառում։ «Շանթ» հեռուստաընկերության «Ժողովրդական երգիչ» նախագծի երկրորդ եթերաշրջանի հաղթողն է։


== Կենսագրություն ==
Հայկուհի Բաբախանյանը ծնվել է 1992 թվականի փետրվարի 20-ին Կոտայքի մարզի Հրազդան քաղաքում։
1999-2009 թվականներին սովորել է Հրազդանի՝ Խաչատուր Աբովյանի անվան թիվ 1 միջնակարգ դպրոցում։ Դպրոցական տարիներին սովորել է Արամ Խաչատրյանի անվան երաժշտական դպրոցի դաշնամուրային բաժնում և Ջիվանու անվան աշուղական դպրոցում։ Երգել է «Հավասի» անսամբլում և Հայ աշուղների միությունում։
2009-2011 թվականներին սովորել է Ռոմանոս Մելիքյանի անվան պետական քոլեջում։
2011-2015 թվականներին սովորել է Երևանի՝ Կոմիտասի անվան պետական կոնսերվատորիայում։
2015-2017 թվականներին սովորել է Երևանի՝ Կոմիտասի անվան պետական կոնսերվատորիայի «Ժողովրդական երգեցողություն» բաժնի մագիստրատուրայում։ Մագիստրատուրան ավարտել է գերազանցության կարմիր դիպլոմով։


== Գործունեություն ==
2008 թվականին ճանաչվել է «Շանթ» հեռուստաընկերության «Ժողովրդական երգիչ» նախագծի հաղթող։
2009 թվականին մենահամերգ է ունեցել Իր հայրենի քաղաքում՝ Հրազդանում։
2011 թվականին մասնակցել է երաժիշտ-կատարողների «Վերածնունդ» միջազգային երրորդ մրցույթ-փառատոնին՝ արժանանալով դափնեկրի կոչմանը։
2012 թվականին մասնակցել է «Իմ Հայաստան» համահայկական փառատոնին և արժանացել Սփյուռքի նախարարության հավաստագրին։
2013 թվականին արժանացել է միջհամայնքային մշակութային երկրորդ ցուցահանդեսին և մրցույթ-փառատոնին՝ ճանաչվելով «Ժողովրդական երգի լավագույն անհատ կատարող» անվանակարգի հաղթող։
2013 թվականին մենահամերգով հանդես է եկել Արամ Խաչատրյանի անվան մեծ համերգասրահում։
2014 թվականին մասնակցել է Կրեմլի Համագումարների պալատում կազմակերպված Սայաթ-Նովայի 300-ամյակին նվիրված տոնական մեծ համերգին։
2016 թվականին մասնակցել է «Շանթ» հեռուստաընկերության «Պրեմիերա» նախագծի երրորդ եթերաշրջանին։
2016 թվականին «Շանթ» հեռուստաընկերության «Arena Live» նախագծի շրջանակներում մենահամերգ է ունեցել։
2014-2018 թվականներին մի շարք համերգային ծրագրերով հանդես է եկել Հայաստանում և արտերկրում։


== Պարգևներ և մրցանակներ ==
2012 թվականին արժանացել է Սփյուռքի նախարարության հավաստագրի։
Ժողովրդական երգի զարգացման և տարածման գործում ունեցած հաջողությունների, ինչպես նաև մարզի մշակույթի բնագավառում ներդրած նշանակալի ավանդի համար 2012 թվականին պարգևատրվել է Կոտայքի մարզպետ Կարեն Շահգելդյանի կողմից։


== Ընտանիք ==
«Ժողովրդական երգիչ-2» նախագծում հաղթելուց որոշ ժամանակ անց երգչուհին ամուսնացել է երաժիշտ Ալբերտ Օրդինյանի հետ
Զույգն ունի 2 որդի։


== Տես նաև ==
«Ժողովրդական երգիչ» նախագիծ


== Ծանոթագրություններ ==


== Արտաքին հղումներ ==
Հայկուհի Բաբախանյան
Ոճս փոխելու վերաբերյալ շատ առաջարկներ եմ ստացել...
Շատ ավելի բարդ գործ եմ անում, քան երգելը
Հայկուհի Բաբախանյանը ամուր ընտանիք ունենալու, կյանքի և սպասելիք նորությունների մասին
Լայպցիգի արտույտներ

Լայպցիգի արտույտներ (գերմ.՝ Leipziger Lerche), հայտնի մինալի քաղցրավենիքներ Լայպցիգից։ Պատրաստվում են ավազային խմորից, ավելացնելով մինդալ, ավելացնելով ելակի կոնֆիտյուր։ Ամեն թխվածքը ձևավորվում է խաչաձև դրված ժամավեններով։ Թխվածքը հայտնվել է արտույտների վրա որսը արգելելուց հետո 1876 թվականին։ Դրանից առաջ Լայպցիգը հայտնի էր այդ թռչունից պատրաստված ուտեստներով։ Արտույտներից պատրաստւմ էին ժարկոե և պաշտետ, որոնք ատ էին արտահանվում։ Լայպցիգի արտույտները տրվում են հիմա Լայպցիգի հին կաֆեյում՝ Ցում արաբիշեն կոֆե բաում։


== Արտաքին հղումներ ==
Լայպցիգի արտույտների ռեցեպտ
Եվրոպայի ամենահին կաֆեն
Darwin Porter, Danforth Prince. Frommer’s Germany 2006. «Ցում արաբիշեն կոֆե բաում» и «լայպցիգի արտույտներ» (անգլ.)
Ֆին Ուիթրոք

Փիթեր «Ֆին» Ուիթրոք կրտսեր (անգլ.՝ Peter «Finn» Wittrock, Jr., հոկտեմբերի 28, 1984(1984-10-28), Լենոքս, Բերկշիր շրջան, Մասաչուսեթս, ԱՄՆ), ամերիկացի դերասան և սցենարիստ։


== Վաղ տարիներ ==
Ուիթրոքը ծնվել է Մասսաչուսեթսի Լենոքս քաղաքում, Հարավային Կալիֆոռնիայի համալսարանի աշխատաբուժման պրոֆեսոր Քեյթ Քլեր Քրոուլիի և դերասան Փիթեր Ուիթրոքի ընտանիքում։ Նա ունի կրտսեր եղբայր՝ Դիլանը։ Մանկության տարիների մեծ մասն անցկացրել է «Shakespeare & Company» թատրոնում, որտեղ աշխատում էր նրա հայրը։ Այնտեղ նա հաճախ աշխատում էր որպես լրաբեր և թղթատար։ Հաճախել է Լոս Անջելեսի արվեստի շրջանային ավագ դպրոցը։ 2008 թվականին ավարտել է Ջուլյարդյան դպրոցի կերպարվեստի բաժինը՝ ստանալով բակալավրի աստիճան։


== Կարիերա ==
Առաջին անգամ ճանաչման է արժանացել ABC ընկերության՝ 2009-2011 թվականներին ցուցադրված «Իմ բոլոր երեխաները» հեռուստասերիալում կատարած Դեյմոն Միլլերի դերի շնորհիվ։ Այդ ժամանակներից հետո հրավիրված դերասանի կարգավիճակով փրայմ թայմ հանդես է եկել «Մտածել հանցագործի նման», «Օրենք և կարգ։ Հատուկ կորպուս» և «Սեքսի վարպետներ» հեռուստասերիալներում։ 2014 թվականին «Սովորական սիրտ» հեռուստաֆիլմում կատարած դերից հետո, Ուիթրոքը միացել է FX հեռուստաալիքի «Ամերիկյան սարսափ պատմություն» հեռուստասերիալի չորրորդ եթերաշրջանին։


== Անձնական կյանք ==
2014 թվականի հոկտեմբերի 18-ին Ուիթրոքն ամուսնացել է Սառա Ռոբերտսի հետ։


== Ֆիլմագրություն ==


=== Ֆիլմեր ===


=== Հեռուստատեսություն ===


== Թատրոն ==


== Ծանոթագրություններ ==


== Արտաքին հղումներ ==
Ֆին Ուիթրոկ Internet Movie Database կայքում
Վելցա

Վելցա (էստ․՝ Veltsa), գյուղ Էստոնիայի Պյարնումաա նահանգի Կոոնգա շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ստոկպորտ

Ստոկպորտ (անգլերեն՝ Stockport), խոշոր քաղաք անգլիական Մեծ Մանչեսթեր վարչաշրջանում։ Գտնվում է 9,8 կմ հարավ Մանչեսթերից։ Բնակչությունը 136 082 մարդ է։


== Պատմություն ==
Գտնված միկրոլիտներից կարելի է ենթադրել, որ քաղաքը բնակեցված է եղել դեռևս մեզոլիթի ժամանակաշրջանից։ Մի շարք գործիքներ էլ վկայում են, որ նեոլիթի ժամանակաշրջանում նույնպես այստեղ մարդիկ են ապրել։ Որոշ գտածոներ էլ ապացույցն են նրա, որ բնակչություն է եղել և բրոնզե դարում։
Հնարավոր է, որ այս շրջանը դեպոպուլյացիայի է ենթարկվել՝ կապված եղանակային փոփոխությունների հետ։ Այդ է վկայում մ.թ.ա. 1200 թվականից մինչև մ.թ.ա.70 թվականը ընկած ժամանակը, որի մասին տեղեկություններ չեն հաղորդվում։
Կան նաև որոշ տեղեկություններ հռոմեական զինվորական բազային մասին, որ տեղակայված է Ստոկպորտի տարածքում։


== Աշխարհագրություն ==
Ստոկպորտը գտնվում է Լոնդոնից 253 կմ դեպի հյուսիս, Գոյթ և Թեյմ գետերի հատման շրջանում։ Կանգնած է բարձրաբերձ վայրում։


== Բնակչություն ==
Մեծ Բրիտանիայի 2001 թվականին կատարած մարդահամարի համաձայն՝ Ստոկպորտում բնակվում էր 136 082 մարդ, 58 687 տնային տնտեսություն։ Բնակչության խտությունը 4613 մարդ/կմ²։ Յուրաքանչյուր 100 կնոջը հասնում էր 94 տղամարդ։ 16 տարեկանից բարձր տարիք ունեցող մարդկանց 32 % միայնակ էին (երբեք չամուսնացած) և 50,2 % ամուսնացած։


== Տեսարժան վայրերը ==

Ստոկպորտում են գտնվում.

Մեծ Բրիտանիայի գլխարկների միակ թանգարանը - Hat Works
Ռատուշա ճարտարագետ Թոմաս Ալֆրեդ Բրամուելից
Թունելների թանգարան Երկրորդ համաշխարհայինի ժամանակներից
Խոշորագույն այգի, որ տանում է 1858 թվականի պատմություն
Սուրբ Եղիսաբեթ եկեղեցի
«Staircase House» թանգարանը՝ տեղակայված միջնադարյան կառույցում։ Այնտեղ կան ցուցանմուշներ, որոնց պատմությունը գերազանցում է 10 հազար տարվա պատմությունը։


== Քույր քաղաքները ==
 Բեզյե, Ֆրանսիա (1972)
 Հայլբրոնն, Գերմանիա (1982)


== Հայտնի բնակիչները ==
Տիբոր Ֆիշեր (ծնվ. 1959) - անգլիացի գրող
Դոմինիկ Հովարդ (ծնվ. 1977) - ռոք-երաժիշտ, «MUSE» խմբի թմբկահարը


== Ծանոթագրություններ ==
Մավրիքս

Մավրիքս, (Mavericks), սերֆինգի(surfing) վայր Հյուսիսային Կալիֆորնիայում։ Հյուսիսային Խաղաղ օվկիանոսում ձմեռային ուժեղ փոթորկից հետո ալիքները սովորաբար հասնում են 25ֆուտի(7.6 մ) և կարող են բարձրանալ մինչև 80 ֆուտ(24մ)։Խզվածք(surf break)ը պայմանավորված է անդրջրյա արտասովոր կառուցվածք ունեցող ժայռային կազմավորմամբ։ 
Մավրիքս-ը աշխարհի բարձր ալիքային սերֆերների(big wave surfer) ձմեռային նշանակման վայրն է։ Սերֆ վարողներից շատ քչերն են բարձր ալիքային սերֆեր դառնում, դրանցին էլ, միայն ընտրյալներն են ռիսկի դիմում Մավրիքս-ի վտանգավոր և երբեմն նույնիսկ մահացու պայմաններում։ Միայն հրավերքով մրցույթը հիմնականում տեղի է ունենում ձմռանը, երբ ալիքներ կան։


== Անվանման ծագումը ==
1967 թվականի մարտի սկզբին Ալեքս Մաթիենզոն, Ջիմ Թոմփսոնը և Դիք Քնոթմեյերը սերֆինգով էին զբաղվում Փիլլար Փոինթի պաղ ալիքներին։ Նրանց հետ էր Մաթիենզոյի հարևանի սպիտակ Գերմանական Շեֆերդը(German Shepherd)՝ Մավրիքը, ով սովոր էր լողալ տիրոջ և Մաթիենոյի հետ, երբ նրանք սերֆ էին վարում։ Երեք սերֆերները Մավրիքին թողեցին ափին, սակայն նա լողաց դեպի նրանց։ Պայմանները շան համար վտանգավոր համարելով, Մաթիենզոն կապում է նրան, ընկերներին միանալուց առաջ։ Սակայն, նրանք 1/4 միլից հեռու չեն գնում, քանի որ հեռավոր ալիքները շատ վտանգավոր են համարում, հետևաբար, այդքան էլ հաջողակ օր չէր սերֆերների համար։ Ընկերները այդ վայրը կոչում են շան անունով, քանի որ նա բոլորից շատ հաջույք ստացավ այդ օրվանից։


== Նկարագրություն ==
Ծովի հատակ
Անդրջրյա քարտեզները ստեղծվել են ԱՄՆ Ազգային օվկիանոսային և մթնոլորտային կառավարչության(US National Oceanic and Atmospheric Administration) կողմից 2007 թվականին։ Այս քարտեզները բացահայտեցին ալիքների շարժումը կարգավորող մեխանիզմները։ Դրանք դեպի ջրի մակերևույթ տանող թեք հարթություններ են։ Կորզումը դանդաղեցնում է իրենից բարձր գտնվող կոհակի տարածումը։ Թեք մակերևույթից ներքև գտնվող ալիքը շարունակում է շարժվել իր ամբողջ արագությամբ և առաջացնում է երկու անկյուն իմպուլսի ֆրոնտում (wavefront) կենտրոնացված թեք մակերևույթի և գոգավորությունների միջև։


== Պատմություն ==
Ջեֆֆ Քլարկը (Jeff Clark) մեծացել է Կիսալուսնի ծոցում՝ դետելով Մավրիքսը Կիսալուսնի ծոցի ավագ դպրոցից և Փիլլար Փոինթից (Pillar Point)։ Միևնույն ժամանակ դա շատ վտանգավոր տեղ էր սերֆինգի համար։ Նա երևակայում էի Հավայան կղզիներին բնորոշ չափի ալիքներին սերֆինգի բարդությունը։ 1975 թ. 17 տարեկան հասակում նա որոշեց ինքնուրույն թիավարել 20-24 ֆուտ(6.1-7.3 մ) բարձրության ալիքներով, տեսնելու համար շեղվածքը (surf break)։ Նա գրանցեց բազմաթիվ ձախակողմնյա ալիքներ՝ դառնալով առաջին մարդը, ով հասկացավ Մավրիքսի առեղծվածը։
Բացի Քլարկի ընկերներից, ովքեր ականատես եղան Մավրիքսի ալիքներին, ոչ մի բարձր ալիքային սերֆեր չհավատաց դրանց գոյությանը։
Մարդիկ կարծում էին, թե Քալիֆորնայում բարձր ալիքներ չեն լինում։
Սանտա Քրուզի բնակիչներ Դեյվ Շմիթը(սերֆինգի լեգենդ Ռիչարդ Շմիթի եղբայրը) և Թոմ Փաուերզը հաջորդներն էին, ովքեր նվաճեցին Մավրիքսը Քլարկի հետ միասին 1990 թվականի հունվարի 22։ 
Ջոն Ռայմոնդը, Ջոնաթան Գալինին Թել-Ավիվից և Մարկ Ռեննեքերը Սան Ֆրանցիսկոյից եկան սերֆինգի նախորդնորից մի քանի օր անց։


== Ծանոթագրություններ ==


== Արտաքին հղումներ ==
Mavericks (Surfline)
Mavericks Archived 2013-01-18 at Archive.is on BlooSee
25, 2009+09:37:15 Quiksilver 'The Men Who Ride Mountains' contest at Mavericks
Սուրբ Աստվածածին եկեղեցի (ավերված, Դիլիջան)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի, Հայ Առաքելական եկեղեցու ավերված տաճար Հայաստանի Տավուշի մարզի Դիլիջան քաղաքում։ Քանդվել է 1936 թվականին։
Քաղաքում կա նաև համանուն մեկ այլ եկեղեցի, որը նախկինում Պողոսքիլիսա գյուղի տարածքում էր գտնվում ։


== Պատմություն ==
1842 թվականին Սարգիս Հասան Ջալալյանը նշում է, որ քաղաքում կա ավերված մի եկեղեցի, որի հիմնադրման մասին տեղեկություններ չկան․Դիլի է քաղաքագյուղ վկայեալ է ի հին նշանաց, և այժմ են ի սմա տունք 20 զետեղեալք ի մէջ երկուց ճանապարհաց Ծաղկաձորոյ և Բազկի ձորոյ, ունի ազնուահամ ջուր լի կարմրախայթ ձկամբք, գոն ի սմա տեղիք աւերեալ եկեղեցւոյ և բաղանեաց»։Եկեղեցու ավերակները պահպանվել են մինչև 1930-ականները՝ Շամլուղի գետամերձ ձախ տարածքում Դիլիջանի ավտոկայանի տեղում։
Մեկ այլ եկեղեցի գործել է Դիլիջանի հեռագրատան մերձավորությամբ, որը խարխլված է եղել 1870-ականների դրությամբ, ինչի մասին վկայում է մի փաստաթուղթ՝ գավառի Հայոց վանքերի կալվածքների կառավարիչ և Հաղարծնի վանահայր Պողոս վարդապետ Տեր-Մարգարյանի 1870 թվականի էջմիածնին հղած խարխլված Նուրբ Աստվածածին եկեղեցու մասին գրությունը և այն քանդելու վերաբերյալ նահանգապետի առաջարկի 1872 թվականի էջմիւսծնի կողմից մերժումը։ Այս գրությունից մենք տեղեկանում ենք, որ դեռևս եկեղեցու պատերը կանգուն են, իսկ նրա չափսերն են՝ արևելքից արևմուտք՝ 7 սաժեն երկուս ու կես արշին կամ, ըստ էփրիկյանի տրված չափսերի՝ 14 մետր, լայնությունը՝ 3 սաժեն մեկ արշին կամ 7 մ տասնմեկ սանտիմետր։
Նոր եկեղեցին կառուցվել է 1862 թվականին այլ վայրում՝ ներկայիս «Դիլիջան» կինոթատրոնի տեղում ու կրկին օծվում է որպես Սուրբ Աստվածածին։ Այն հասարակ քարով ու կրով կառուցված շինություն էր, որի միայն սեղանն էր սրբատաշ քարից։ Մի քանի տասնամյակ անց կրկին խախլվում է։
Հինի կողքին նոր եկեղեցի է կառուցվում շուշեցի մեծահարուստ Հաբեթ Տեր-Հակոբյանի այրի Եվայի կողմից։ Նախագծերը պատրաստ են լինում 1896, կառուցումը մեկնարկում է 1899 թվականին ու օծվում է 1900 թվականի օգոստոսի 12-ին՝ որպես Սուրբ Աստվածածին։ Ընդհանուր առմամբ ծախսվում է շուրջ 20 000 ռուբլի։
Այս եկեղեցին փակվեց խորհրդային իշխանությունների կողմից 1929 թվականին և արգելվեց այնտեղ կատարելու որևիցե հոգևոր միջոցառում, այնուհետև ինչ-որ ժամանակ վերածվեց պահեստի, իսկ 1935-1936 թվականներից եկեղեցին քանդվեց։ Տեղում կառուցվեց Շիրվանզադեի անվան մշակույթի տունը, որը տարիներ անց նույնպես քանդվեց ու նրա փոխարեն կառուցվեց ներկայիս «Դիլիջան» կինոթատրոնը։


== Տես նաև ==
Տավուշի մարզ


== Գրականություն ==
Ռուբեն Սիմոնյան,  Տավուշի մարզ, Երևան, ««Ոսկան Երևանցի»», 2003 — 254 էջ. — 500 հատ։
Լավրենտի Միրզոյան,  Տավուշ, Երևան, «Ասողիկ», 2010 — 856 էջ։


== Ծանոթագրություններ ==
Բյուրո շրջան (Իլինոյս)

Բյուրո շրջան (անգլ.՝ Bureau County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածքը 2.251 կմ² է, բնակչությունը՝ 34.978 մարդ (2010 թ. տվյալներով)։ Շրջկենտրոնն է Պրինկետոն բնակավայրը։ Կազմավորվել է 1837 թվականին։
Մարամորոչկա (Կեբի վտակ)

Անվան այլ կիրառումների համար տե՛ս՝ Մարամորոչկա (այլ կիրառումներ)Մարամորոչկա (ռուս.՝ Мараморочка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Կեբ գետի ձախ ափից 39 կմ հեռավորության վրա։ Գետի երկարությունը կազմում է 24 կմ, ավազանի տարածքը 80,1 կմ2 է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վադնիյե, գետը ենթաավազան չունի, գետի գետային ավազանը Նարվա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 01030000212102000029423
Կոդը ըստ հիդրոլոգիական հետազոտության (ՌԴ) — 102002942
Ավազանի կոդը — 01.03.00.002
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0


== Ծանոթագրություններ ==
Ալիյանոս

Ալիյանոս, գյուղ Թուրքիայում, Տրապիզոնի վիլայեթի Տրապիզոնի գավառում։ Գտնվում էր Տրապիզոն քաղաքից 55 կմ արևելք՝ Սև ծովի ափին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Միր (այլ կիրառումներ)

Միր, կարող է վերաբերել՝

Միր - խորհրդային, ապա ռուսական ուղեծրային կայան
Միր - ԱՊՀ երկրների միջպետական հեռուստառադիոընկերություն
Նովինկի (գյուղ, Ստարոռուսկի շրջան)

Անվան այլ կիրառումների համար տե՛ս՝ ՆովինկիՆովինկի (ռուս.՝ Новинки), գյուղ Ռուսաստանի Նովգորոդի մարզի Ստարոռուսկի շրջանի կազմում։
Բնակչությունը 2011 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ադամա Տրաորե (ֆուտբոլիստ, ծնված 1996)

Անվան այլ կիրառումների համար տե՛ս՝ Ադամա Տրաորե (այլ կիրառումներ)Ադամա Տրաորե Դիարա (իսպ.՝ Adama Traoré Diarra, հունվարի 25, 1996, Օսպիտալետ դե Լյոբրեգատ, Իսպանիա), մալիական ծագումով իսպանացի ֆուտբոլիստ, հարձակվող։ Հանդիսանում է իսպանական Բարսելոնա Բ-ի և Իսպանիայի երիտասարդական ազգային հավաքականի խաղացող։


== Ակումբային կարիերա ==
Ադաման կարիերան սկսել է «Օսպիտալետ» ակումբի մանկապատանեկան թիմում, որից հետո 2004 թվականին տեղափոխվել է «Բարսելոնա»։ 2013 թվականից սկսած՝ նա խաղացել է «Բարսելոնա» ակումբի երկրորդ թիմում, որտեղ իր դերբյուտային խաղը անցկացրել է հոկտեմբերի 6-ին «Պոնֆերադինա» ակումբի դեմ։ Նոյեմբերի 23-ին Ադաման իր նորամուտը նշեց «Բարսելոնայի» առաջին թիմում՝ մրցելով «Գրանադայի» դեմ։ Հանդիպման 83-րդ րոպեին նա խաղադաշտ դուրս եկավ Նեյմարի փոխարեն։ Այդ խաղում նա մի քանի վտանգավոր հարված կատարեց, սակայն այդպես էլ աչքի ընկնել չհաջողվեց։


== Ազգային կարիերա ==
Ադաման խաղացել է Իսպանիայի Մ19 ազգային հավաքականի կազմում, որի հետ մասնակցել է Եվրոպայի Մ19 տարիքային հավաքականների առաջնությանը և նվաճել բրոնզե մեդալ։ 2014 թվականի փետրվարի 17-ին Ադաման և նրա մեծ եղբայրը համաձայնվել են հանդես գալ Մալիի ազգային հավաքականի կազմում։


== Ակումբային վիճակագրություն ==


== Ծանոթագրություններ ==


== Արտաքին հղումներ ==
Ադամայի պրոֆիլը Բարսելոնա ակումբի պաշտոնական կայքում
Ադամայի պրոֆիլը Տրասնֆեր մարկետում
Ֆարինդոլա

Ֆարինդոլա  (իտալերեն՝ Farindola), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 1805 մարդ, բնակչության խտությունը կազմում է 40 մարդ/կմ²։ Զբաղեցնում է 45 կմ² մակերես։ Փոստային ինդեքս՝ 65010, հեռախոսային կոդ՝ 085:
Բնակավայրի հովանավորն է Սուրբ Նիկողայոս Զմյուռնացին՝ Միրլիկիի հրաշագործը։ Տոնը նշվում է ամեն տարի դեկտեմբերի 6-ին։


== Արտաքին հղումներ ==
Բնակավայրի պաշտոնական կայք (իտալ.)
Բելինդա Բրասա

Բելինդա Բրասա (նորվ.՝ Belinda Braza, նոյեմբերի 30, 1981(1981-11-30), Բերգեն, Նորվեգիա), նորվեգացի երգչուհի, պարուհի, դերասան։
Միրնա Բրասայի ավագ քույրն է։


== Կարիերա ==

Դեռևս 1999 թվականին՝ Բերգենի եկեղեցական դպրոցում սովորելու ժամանակ, Բելինդան Եվրատեսիլ երգի մրցույթի նորվեգացի մասնակից Սթիգ վան Էյկի հետ Երուսաղեմում երգեց «Living My Life Without You» երգը։ Նա պրոֆեսիոնալ պարուհի է, դասավանդում է հիփ-հոփ և ջազ պարեր Օսլոյի մի քանի դպրոցում՝ Նորվեգիայի բալետի պետական քոլեջ, Սփինոֆ պարի ստուդիա, Քրիստին Գլեննեսի բալետի դպրոց, Նորվեգիայի բալետի ինստիտուտ և Թորիլդ Ֆրոսթադի պարի ստուդիա։ Ջենս Ջեֆրի Տրինիդադի հետ միասին Բելինդան այժմ հիփ-հոփ պարերի վորքշոփեր է անցկացնում ամբողջ Նորվեգիայում։ Յուրաքանչյուր շաբաթ նրանք աշխատում են շուրջ հինգ հարյուր աշակերտի հետ և դասավանդում բոլոր տարիքային խմբերի ու մակարդակի մասնակիցների։ Նրանք դա անվանում են «թիմային ուսուցում» (անգլ.՝ Teamteach):
Բրասան «Bårdar Akademiet»-ի շրջանավարտ է (2001-2003)։ Նա նաև խոստումնալից խորեոգրաֆ է, աշխատել է նորվեգական «TV Norge» հեռուստաընկերության «Dansefeber» շոուում և շրջագայություններ է կատարել «Riksteateret»-ի հետ։
Որպես երգչուհի և դերասանուհի Բելինդան հանդես է եկել մյուզիքլներում և շոուներում, ինչպես՝ «Fame – The Musical» (Chat Noir 2003), «Det folk vil ha» (Det Norske Teateret 2005), «Fruen fra det indiske hav» (Օսլոյի նոր թատրոն 2006)։ Որպես խորեոգրաֆ՝ աշխատել է տարբեր երգիչների հետ, այդ թվում՝ Սամսայա, Միրնա Բրասա, Վիշնու, Սիշել և Մարիա Հաուկաս Սթորենգ։ Նա նաև ունի նավի վրա անցկացրած շոուների խորեոգրաֆիայի փորձ՝ «MS Color Fantasy», «Melodi Grand Prix», «KGB-kompaniet» և «Hundre år med egen stemme»: Որպես պարուհի և երգչուհի՝ Բրասան հանդես է եկել տարբեր հեռուստաշոուներում, ինչպես՝ «Gullfisken», «Gullruten», «Երաժշտության գրան պրի» և «Եվրատեսիլ»։ Նա նաև «TV Hordaland»-ի «Ung» ծրագրի ծրագրային հյուր է։
2010 թվականին նա երգեց «"Million Dollar Baby"» երգը, որը նորվեգական գրան պրիի ամենավիճահարույց երգերից է։ Բելինդայի կյանքի սկբունքն է. «Եղիր քո երազանքը, իրացրու քեզ» (անգլ.՝ "Be your dreams, fulfill yourself!"):


== Սկավառակագրություն ==
1999: Where I Belong (Mercury Records), Սթիգ վան Էյկի հետ
2010: Melodi Grand Prix 2010 (Universal Music Group), տարբեր երգիչների հետ


== Ծանոթագրություններ ==


== Արտաքին հղումներ ==
Պաշտոնական կայք
Teach me. Choreography by Belinda Braza
I'm not afraid, Jill Scott. Choreography by Belinda Braza
Back to you, goapele. Choreography by Belinda Braz
Բարնի (շուն)

Բարնի (անգլ.՝ Barney, սեպտեմբերի 30, 2000(2000-09-30), Նյու Ջերսի, ԱՄՆ - փետրվարի 1, 2013(2013-02-01), Դալաս)՝ շոտլանդական տերիեր, Ջորջ Բուշի սիրելի շունն է։ Իր նախագահության տարիներին ապրել է Սպիտակ տանը։ Սև գույն է։


== Ֆիլմագրություն ==
Barney Cam I (2002)
Barney and Spot’s Winter Wonderland (2003)
Barney Cam II: Barney Reloaded (2003)
Where in the White House is Miss Beazley? (Barney Cam III, 2004)
Barney has found Miss Beazley (2005)
Barney and Miss Beazley’s Spring Garden Tour (2005)
A Very Beazley Christmas (Barney Cam IV, 2005)
Barney’s Holiday Extravaganza (Barney Cam V, 2006)
My Barney Valentine (2007)


== Ծանոթագրություններ ==


== Արտաքին հղումներ ==
Официальный сайт Барни
Новый фильм о собаке Буша: «Барни. Перезагрузка»(չաշխատող հղում)
Прощаясь с Техасом, Джордж Буш уронил свою собаку Барни
Собака Буша напугала маленьких детей в Белом доме

Барни — Скотч-терьер (шотландский терьер)
Скотч-терьер Джорджа Буша-младшего напал на журналиста
Скотч-терьер Буша укусил журналиста за палец
Կարապետ Ա Եվդոկացի

Կարապետ Ա Եվդոկացի (ծն. թ. անհտ.- 1477, Սիս), կաթողիկոս Մեծի Տանն Կիլիկիո՝ 1446 թվականից։
Կիլիկիայի կաթողիկոսության հիմնադիրը։ Սովորել է Սսի կաթողիկոսարանում և այնտեղ էլ ձեռնադրվել վարդապետ։ Այնուհետև Կիրակոս Ա Վիրապեցուց ձեռնադրվել է եպիսկոպոս և նշանակվել Թոքատի (Եվդոկիա) թեմակալ։ Կիրակոս Ա Վիրապեցու գահընկեց լինելուց հետո մեկնել է Սիս. կաթողիկոսի նկատմամբ կատարված բռնությունը դարձնելով պատրվակ՝ ձգտել է հայոց կաթողիկոսական աթոռը վերստին փոխադրել Սիս։ Այդ նպատակով ստանալով Կիլիկիո ամիրայի հաճությունը՝ Կարապետ Ա Եվդոկացին մեկնել է Եգիպտոս (Կիլիկիան ենթական էր Եգիպտոսի սուլթանությանը), սուլթան Աբուսայիդ Չաքմաքից ստացել հրովարտակ, անցել Երուսաղեմ, տեղի հայոց եպիսկոպոսությունն ու Սբ. Հակոբա վանքն ազատել պարտքերից, վերադարձել Սիս և կաթողիկոսական աթոռ հիմնել Սբ. Աննայի վանքում։ Փորձել է հասնել հայոց եկեղեցու իշխանապետության՝ աշխատելով ընդարձակել Սսի նորահաստատ կաթողիկոսության տարածա-իրավասության սահմանները։ Կյանքի վերջին տարիներին աթոռակից և հաջորդ է նշանակել Ստեփանոս Ա Սարաձորեցուն (Շուղրեցի, 1477-1488)։ Թաղվել է Սսում։


== Տես նաև ==
Կիլիկիո Կաթողիկոսների ցանկ
Վարդան Վարդազարյան

Վիքիպեդիայում կան հոդվածներ  Վարդազարյան ազգանունով այլ մարդկանց մասին:Վարդան Ազիզի Վարդազարյան (1951, Նոր Կյանք, Արարատի շրջան, Հայկական ԽՍՀ, ԽՍՀՄ), հայ բանաստեղծ, լրագրող։


== Կենսագրություն ==
Ծնվել է 1951 թվականին Արարատի մարզի Նոր կյանք գյուղում։ 1975 թվականին ավարտել է Երևանի Խաչատուր Աբովյանի անվան մանկավարժական ինստիտուտի բանասիրական ֆակուլտետը։ Աշխատել է դպրոցներում և զբաղվել լրագրությամբ։ 1985-1992 թվականներին աշխատել է Բաղրամյանի շրջանային «Երասխ» թերթում որպես ռադիոխմբագիր, նամակների բաժնի վարիչ, պատասխանատու քարտուղար և խմբագրի տեղակալ։ Այնուհետև աշխատել է շրջժողկրթբաժնում որպես հայոց լեզվի և գրականության տեսուչ։ Աշխատակցել է Արմավիր մարզային «Արմավիր» թերթին։ 2001-2003 թվականներին հայոց լեզու և գրականություն է դասավանդել Երևանի 159-րդ կրթահամալիրում։ Աշխատում է ՀՀ ԳԱԱ Հայոց ցեղասպանության թանգարանում։


== Երկեր ==
Վիրավոր ժամանակ (բանաստեղծություններ), Ե., Դարակ, 2016, 164 էջ։ Խմբագիր և առաջաբանի հեղինակ՝ Աշոտ Գաբրիելյան։
Ժամանակի քաղց (բանաստեղծություններ), Ե., Դարակ, 2019, 212 էջ։ Խմբագիր՝ Աշոտ Գաբրիելյան։


== Ծանոթագրություններ ==
Կիվաժ

Կիվաժ  (ռուս.՝ Киваж), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Յարենգա գետի աջ ափին՝ 205 կմ հեռավորության վրա։ Գետի երկարությունը 67 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000023221
Հիդրոլոգիական ուսումնասիրությունների կոդը - 103002322
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նեխոտիլովո

Նեխոտիլովո (ռուս.՝ Нехотилово), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քովինգթոն

Քովինգթոն (անգլ.՝ Covington), քաղաք, գտնվում է  Քենթո կոմսությունում  (Կենտուկի նահանգ, ԱՄՆ) ըստ 2010 թվականի տվյալների՝ բնակչության թիվը կազմել է 40640 մարդ։


== Աշխարհագրություն ==
Ըստ Միացյալ Նահանգների մարդահամարի բյուրոյի՝ Քովինգթոն քաղաքի տարածքը կազմում է 35,48 կմ², որից 33,93 քառ․կիլոմետրը զբաղեցնում է ցամաքը և 1,29 քառ,կիլոմետր՝ ջուրը։ Շրջանի ջրային պաշարների մակերեսը կազմում է նրա ընդհանուր տարածքի 3,64%-ը։
Քաղաքը գտնվում է ծովի մակարդակից 155 մետր բարձրության վրա։


== Ժողովրդագրություն ==
2000 թվականի մարդահամարի տվյալներով քաղաքում բնակվել է 43370 մարդ, 10132 ընտանիք, քաղաքն ունեցել է 18257 տնտեսություն և 20448 բնակելի շենք։ Բնակչության միջին խտությունը կազմել է մոտ 1274,4 մարդ մեկ քառակուսի կիլոմետրի վրա։ Քաղաքի ռասայական կազմը բաշխվել է հետևյալ կերպ․87,05 % սպիտակամորթներ, 0,24 % բնիկ ամերիկացիներ, 0,34 %, ասիացիներ, 0,03 % խաղաղօվկիանոսյան կղզիներից հաստատվածներ, 1,57 % խառը ռասաների ներկայացուցիչներ, 0,63%-ը՝ այլ ազգությունների։ Իսպանախոսները կազմել են քաղաքի բնակիչների մեծամասնությունը։
18257 տնային տնտեսություններից 28.8%-ը դաստիարակել է մինչև 18 տարեկան երեխաներ, 34,3%-ը եղել են համատեղ ապրող ամուսնական զույգեր, ընտանիքների 16,5%-ում՝ կանայք,ապրել են միայնակ, 44,5%-ը ընտանիք չի ունեցել, 13,4 % եղել են 65 և ավելի տարեկան միայնակ տարեցներ։
Քաղաքում մեկ տնային տնտեսության միջին եկամուտը կազմել է 30,735 ԱՄՆ դոլար, իսկ մեկ ընտանիքի միջին եկամուտը կազմել է 38307 դոլլար։ Միևնույն ժամանակ, տղամարդկանց տարեկան միջին եկամուտը կազմել է 31,238 ԱՄՆ դոլար, իսկ կանանց տարեկան միջին եկամուտը՝ 24,48 դոլլար։ Քաղաքի մեկ շնչին բաժին ընկնող եկամուտը կազմել է տարեկան 16841 դոլար։


== Ծանոթագրություններ ==
Շևչենկովկա (գյուղ, Տեպլիկի շրջան)

Անվան այլ կիրառումների համար տե՛ս՝ ՇևչենկովկաՇևչենկովկա (ուկրաիներեն՝ Шевченківка), գյուղ Ուկրաինայի Վիննիցայի մարզի Տեպլիկի շրջանում։
2001 թվականի տվյալներով Շևչենկովկա գյուղում բնակվում էր 95 մարդ։ Բնակավայրը զբաղեցնում է 0,073 կմ² տարածք։ Բնակչության խտությունը կազմում էր 1301,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գոգարան (այլ կիրառումներ)

Գոգարան, կարող է վերաբերել՝

Գոգարան - գյուղ Հայաստանի Լոռու մարզում
Գոգարան - գետ Հայաստանի Հանրապետության Լոռու մարզում
Արմինա Նալբանդյան

Արմինա Ռոբերտի Նալբանդյան(ծնվել է 1967 թվականի հուլիսի 15-ին, Երևանում), վիրաբույժ, ազատամարտիկ։ Բժշկական ծառայության ավագ լեյտենանտ (1989)։


== Կենսագրություն ==
1973-1983 թթ․ սովորել և ավարտել է Երևանի Կամոյի անվան միջնակարգ դպրոցը։ 1983 թ․–ին ընդունվել է Երևանի պետական բժշկական ինստիտուտի բուժական ֆակուլտետը, որը ավարտել է 1989 թ․։ 1989-1992 կլինիկական օրդինատուրան անցել է Երևանի հանրապետական հիվանդանոցում (այժմ՝ «Արմենիա» հանրապետական բժշկական կենտրոն)։ 1992 թվականից մինչ այժմ աշխատում է Երևանի հանրապետական հիվանդանոցի (այժմ՝ «Արմենիա» հանրապետական բժշկական կենտրոն) 2-րդ վիրաբուժական բաժանմունքում։


== Արմինա Ռոբերտի Նալբանդյանը՝ կամավորական ==
Ամուսնու՝ Ա. Խաչատրանի հետ 1993 թվականի գարնանը կամավոր մեկնել է ԼՂՀ Շահումյանի շրջան։ Ամուսնու զոհվելուց հետո «Եղնիկներ» պարտիզանական ջոկատի հենակետում ղեկավարել է ռազմադաշտային շարժական հոսպիտալի աշխատանքները։ Մասնակցել է Շահումյանի, Մարտակերտի շրջանների ինքնապաշտպանությանը։
Պարգևատրվել է ԼՂՀ «Արիության համար» մեդալով։


== Արտաքին հղումներ ==
Հայզինվոր․ Երազանքներս նվիրաբերեցի հայրենիքին(չաշխատող հղում)
Հետք․ Արմինա․ Արցախյան պատերազմի բժշկուհին
ՅուԹյուբ Եղնիկների բժշկուհի՝ Արմինա Նալբանդյան
ՅուԹյուբ Նվիրյալները–Պատերազմի բժիշկները
Քարաբերդ (Լոռու մարզ)

Անվան այլ կիրառումների համար տե՛ս՝ Քարաբերդ (այլ կիրառումներ)Քարաբերդ (նախկին անվանումը` Սարմսախլու),
գյուղ Հայաստանի Հանրապետության Լոռու մարզի Փամբակ համայնքի կազմում՝ մարզկենտրոն Վանաձորից մոտ 4 կմ հյուսիս։ Գյուղը տեղակայված ծովի մակարդակից 1675 մ բարձրության վրա։ Վերանվանվել է Քարաբերդ 1946 թվականի ապրիլի 4-ին։


== Աշխարհագրություն ==
Գյուղը, կառուցված 1820-1840-ական թվականներին, գտնվում է մարզկենտրոնից 15 կմ հեռավորության վրա՝ Վանաձոր-Ալավերդի միջպետական մայրուղու ձախ կողմում 5 կմ հեռավորության վրա։ Համայնքը իր վարչական տարածքով սահմանակից է Վահագնի, Փամբակ, Գուգարք համայնքների վարչական տարածքներին և Լեռնային զինվորական ուսումնական տեղամասին։ Համայնքից ոչ հեռու գտնվում է Փամբակ կայարանը՝ 5կմ։ Աշխարհագրական դիրքը լեռնային է, գտնվում է ծովի մակարդակից 1550-1655 մ բարձրության վրա։
Գյուղում են գտնվում Ժամ կոչվող եկեղեցին (18-րդ դար) և Խաչի բացատ մատուռը։


== Բնակչություն ==
Ըստ ՀՀ 2011 թվականին մարդահամարի արդյունքների` Քարաբերդի մշտական բնակչությունը կազմել է 107, առկա բնակչությունը` 121 մարդ։ 1831 թվականից ի վեր բնակիչները հայեր են։ Բնակչությունն զբաղվում է այգեգործությամբ, անասնապահությամբ և երկրագործությամբ։
Քարաբերդի բնակչության փոփոխությունը ժամանակի ընթացքում` ստորև.


== Տես նաև ==
Լոռու մարզ
Քարաբերդի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
Բույսերի հավելյալ օրգաններ

Բույսերի հավելյալ օրգաններ, բույսերի ադվենտիվ օրգաններ, բողբոջներ, արմատ և այլ օրգաններ, որոնք գոյանում են բույսի այն մասերում, որտեղ սովորաբար չեն լինում։ Ընդհանրապես հավելյալ օրգաններ առաջանում են հասուն օրգանների պարենքիմում (պերիցիկլ, արմատի և ցողունի ֆլոեմա, տերևի պարենքիմ)։ Հավելյալ բողբոջները հաճախ գոյանում են ոչ թե տերևածոցերում և ցողունի գագաթում, այլ միջհանգույցների, արմատների կամ տերևների, հավելյալ արմատների ցողունի կամ տերևի վրա։
Որոշ բույսերի, օրինակ՝ կենդանածինի (Bryophyllum) հավելյալ բողբոջներն առաջանում են տերևի ատամիկներում, ապա անջատվում են որպես ինքնուրույն բույսեր։ Բույսերի հավելյալ օրգանները ունեն կարևոր կենսաբանական նշանակություն (օրինակ՝ հավելյալ օրգանի գոյացումը մեծացնում է արմատային համակարգը և գլխավոր արմատի վնասման դեպքում փոխարինում է նրան)։ Բույսերի հավելյալ օրգանները նաև վեգետատիվ բազմացման հնարավորություն է տալիս։
Ավետարան (5236)

Ավետարան (5236), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5236 թվի տակ։ Ձեռագիրը գրվել է 1654-1655 թվականներին Բարսեղ քահանա գրիչի կողմից Նոր Ջուղայում։ Ծաղկող՝ Աստվածատուր դպիր։ Ստացողը եղել է Ավետիս քահանան։ Գրված է թղթի վրա, որը ունի 16.5x11 չափս։ Ձեռագիրը կազմված է 395 թերթից։ Գրված է երկսյուն, բոլորգրով։ Ունի տերունական 11, խորան 4, կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ մետաքս։ Հիշատակարաններ գրչի՝ 18ա, 392բ, 393բ (գաղտնագրով), ստացողի՝ 393բ, հետագայի՝ 5ա (1726 թ.), 392բ (1906 թ.):


== Ծանոթագրություններ ==
Լճաշենի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Լճաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 81 հուշարձան (16 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կազնակովկա (գյուղ, Տույմազինսկի շրջան)

Կազնակովկա (ռուս.՝ Казнаковка, բաշկիրերեն՝ Казнаковка), գյուղ Ռուսաստանի, Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 58 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արմիդեյլ

Արմիդեյլ (անգլ.՝ Armidale), քաղաք Ավստրալիայի Նոր Անգլիա տարածաշրջանի Նոր Հարավային Ուելս նահանգում, Ավստրալիական Կորդիլերների Հյուսիսային սարահարթ (Northern Tablelands) կոչվող հատվածում, ծովի մակերևույթից 980 մետր բարձրության վրա, Սիդնեյից Բրիսբեն տանող ավտոմայրուղու գրեթե մեջտեղում։
Քաղաքում ու նրա մերձակայքում կան գիտական մեծ հետաքրքրություն ներկայացնող և չափազանց գեղեցիկ տարածքներ, այդ թվում՝ մի քանի ազգային պարկեր, որոնք դասակարգվել են որպես Համաշխարհային ժառանգության օբյեկտներ (New England National Park-ը, Oxley Wild Rivers National Park-ը, Mount Yarrowyck Nature Reserve-ը)։ 


== Պատմություն ==
Քաղաքի ներկայիս տարածքում սկզբնապես տեղաբնիկ անիվան ցեղի ներկայացուցիչներ են ապրել։ Առաջին եվրոպացիներն այստեղ հայտնվել են 1830-ական թվականների սկզբներին՝ Ջոն Օքսլիի կողմից այս տարածքների հայտնաբերումից կարճ ժամանակ անց։ Սկզբնական շրջանում նորաբնակների հիմնական զբաղմունքը գյուղատնտեսությունն էր։ 1850 թվականին, երբ մերձակայքում ոսկու հանքեր են հայտնաբերվել ("Rocky River"-ը և "Gara Gorges"-ը), տնտեսական զարգացման ուղղությունը կտրուկ կեևրպով փոխվել է, և քաղաքն էլ կտրուկ աճ է ապրել (բնակչության թվաքանակը կարճ ժամանակում հասել է շուրջ 20 հազարի)։ Քաղաքի անվանումն ընտրել է Ջորջ Ջեյմս Մաքդոնալդը, որը 1830-ական թվականներին Միացյալ Թագավորության տարածքների կառավարիչն էր այս կողմերում։ Նա նորաստեղծ բնակավայրն անվանակոչել է Մաքդոնալդների ազնվականական տոհմին պատկանող շոտլանդական Սքայ կղզու Արմադեյլ (Armadale) քաղաքի անվան նմանությամբ։
Արմիդեյլը  ներկայումս շրջանային վարչական կենտրոն է (Armidale Dumaresq Council): Այստեղ գործում են Նոր Անգլիայի համալսարանը, Ավստրալիայի ամենաբարձր օդանավակայանը, որտեղից ամեն օր կանոնավոր թռիչքներ են կատարվում դեպի Սիդնեյ (այդ խոշոր բնակավայրի հետ կապված է նաև երկաթուղով ու ավտոմայրուղով)։ Կա նաև ոչ մեծ նավահանգիստ։ Պատմամշակութային հուշարձաններից հիշատակության են արժանի անգլիկան եկեղեցու Սուրբ Պետրոսի տաճարը և Սուրբ Մարիամի ու Սուրբ Հովսեփի կաթոլիկ տաճարը։


== Պատկերասրահ ==

		
		


== Անվանի անձինք ==
Ջուդիթ Ռայթ (1915–2000), գրող
Ջոն Մոնքտոն (1938–2017), մարզիկ (լողորդ)
Ջերարդ Ջոզեֆ Հաննա (* 1941), կաթոլիկ եկեղեցու պատվավոր եպիսկոպոս
Գայլա Ռիդ (* 1945), գրող
Քեննեթ Հիլլ (1948–2010), բուսաբան
Անյա Բեյերսդորֆ (* 1982), կինոդերասանուհի
Քեյթ Բելլ (* 1983), կինոդերասանուհի
Լորեն Քիչըն (* 1990), մարզիկ (հեծանվորդ)
Միթչել բուլեն (* 1991), մարզիկ (հեծանվորդ)


== Կլիմա ==


== Ծանոթագրություններ ==


== Արտաքին հղումներ ==

(անգլերեն) Informations sur Armidale Archived 2016-07-16 at the Wayback Machine.
(անգլերեն) Statistiques sur Armidale
Զիբան (Սիրիա)

Անվան այլ կիրառումների համար տե՛ս՝ Զիբան (այլ կիրառումներ)Զիբան կամ Դիբան (արաբ․՝ ذيبان‎‎), քաղաք Սիրիայի Արաբական Հանրապետության արևելքում։


== Աշխարհագրական դիրք ==
Վարչականորեն գտնվում է Դեյր-էլ-Զորի մարզում՝ Եփրատ գետի արևելյան ափին։ Քաղաքից հյուսիս գտնվում է մարզկենտրոն Դեյր էլ-Զորը, 17 կմ հյուսիս՝ Ալ-Բուսեյրան, 13 կմ հարավ՝ ալ-Աշարան։ Զիբանը գտնվում է Մայադինից և Ալ-Հավայիջից դեպի հյուսիս-արևելք։


== Բնակչություն ==
Ըստ Սիրիայի կենտրոնական բյուրոյի վիճակագրության՝ Զիբան քաղաքի բնակչությունը կազմում է 9000 մարդ (ըստ 2012-ի մարդահամարի)։ Զիբան քաղաքը կազմված է տասը համայնքներից։


== Պատմություն ==
Զիբան քաղաքը գտնվում է համանուն բլրի՝ Թել Զիբանի վրա։ Հայտնի է, որ Զիբան քաղաքի տեղում նախկինում եղել է պատմական արամաեցիների կառուցած Ռումմունիա (արամեերեն՝ նուռ) քաղաքը։ Ըստ Ասորեստանի Թուկուլտի-Նիկուլտա II թագավորը այն օգտագործել է որպես ճամբար՝ մ.թ.ա. 885 թվականի արշավանքի ժամանակ։ Թագավորի թողած տվյալների համաձայն քաղաքը գտնվել է Եփրատի վտակներից Խաբուրի վրա։ Քաղաքի պատմությունը վերծանել է բելգիացի արևելագետ Էդվարդ Լիփինսկին, ով հաստատել է, որ այն ունի Երկաթի դարից եկող պատմություն։


== Ծանոթագրություններ ==
Քարդաշևի սանդղակ

Քարդաշևի սանդղակ, քաղաքակրթության տեխնոլոգիական առաջընթացի չափման մեթոդ, որը հիմնված է քաղաքակրթության օգտագործած էներգիայի քանակի վրա։ Այն առաջարկվել էր Խորհրդային Միության աստղագետ Նիկոլայ Քարդաշևի կողմից՝ 1964 թվականին։
Սանդղակն ունի 3 կատեգորիա՝
l տիպի քաղաքակրթություն, որը կոչվում է նաև մոլորակային քաղաքակրթություն։ Այսինքն՝ քաղաքակրթությունը կարող է օգտագործել և տնօրինել մոլորակի ամբողջ էներգետիկ ռեսուրսները։
Այսպիսով՝ հնարավորություն ունենալ կառավարել մոլորակի ողջ էներգիան նշանակում է կառավարել բնության ուժերը։
Մարդիկ կկարողանան կառավարել հրաբուխները, եղանակը և նույնիսկ երկրաշարժերը։ Այսպիսի մտքերին դժվար է հավատալ, բայց համեմատած այն առավելություններին, որոնք դեռ կընձեռնվեն l տիպի քաղաքակրթության հասնելուց հետո, սրանք պարզապես դառնում են հիմնական մակարդակի խնդիրներ։
II տիպի քաղաքակրթություն, որը կոչվում է նաև աստղային քաղաքակրթություն։ Այն կարող է օգտագործել և տնօրինել իր ծնող աստղի ամբողջ էներգիան։ II տիպի քաղաքակրթության ամենատարածված հիպոթետիկ գաղափարներից է Dyson Sphere սարքը, որը կհավաքի աստղի ամբողջ էներգիան և կփոխանցի Երկիր մոլորակին։
III տիպի քաղաքակրթություն, որը նաև կոչվում է գալակտիկական քաղաքակրթություն։ Այն կարող է կառավարել ողջ գալակտիկայի էներգիան։ Այս էտապում մարդիկ կկարողանան զարգացնել ռոբոտների գաղութները, որոնք հնարավորություն կունենան ինքնավերարտադրվելու։ Նրանց թիվը կարող է հասնել միլիոնների՝ տարածվելով ամբողջ գալակտիկայով մեկ և գաղութացնելով աստղերը, Ռոբոտները նույնիսկ կկարողանան կառուցել Dyson Spheres` ստեղծելով հսկայական ցանց, որը կկարողանա ուղղորդել էներգիան դեպի Երկիր մոլորակ։
Այսօրվա դրությամբ մարդիկ դեռ չեն հասել առաջին տիպի քաղաքակրթությանը։ Ֆիզիկոս և ֆուտուրիստ Միչիո Կակուն կանխատեսել է, որ մարդիկ կհասնեն առաջին տիպին 100-ից 200 տարի հետո։ Երկրորդ տիպին՝ մի քանի հազար տարուց և երրորդ տիպին կհասնեն 100 000-ից մինչև միլիոն տարի հետո։


== Ծանոթագրություններ ==
Կարպիս Զոբյան

Կարպիս Արամի Զոբյան (1915, մայիսի 24, Քաստեմանի, Թուրքիա - 2002, սեպտեմբերի 20, Նյու Յորք), հայ օպերային երգիչ (դրամատիկական տենոր)։ Ռումինիայի վաստակավոր արտիստ (1963)։


== Կենսագրություն ==
Կարպիս Զոբյանը ծնվել է Թուրքիայի Քաստեմանի քաղաքում։ 1948 թվականին ավարտել է Բուխարեստի կոնսերվատորիան։ 1948 թվականից Տիմիշոարայի, 1949 թվականից՝ Բուխարեստի օպերային թատրոնների մեներգիչ։ 1968 թվականից ապրում է ԱՄՆ-ում, ելույթներ ունենում տարբեր օպերային խմբերի հետ զանազան քաղաքներում։ Դերերգերից են՝ Կանիո (Լեոնկավալլոյի «Պայացներ»), Կավարադոսի (Պուչինիի «Տոսկա»), Ռադամես, Օթելլո, Մանրիկո (Վերդիի «Աիդա», «Օթելլո», «Տրուբադուր»), Դոն Խոզե (Բիզեի «Կարմեն»), Տուրիդդու (Մասկանյիի «Գեղջկական ասպետություն»), Գերման (Չայկովսկու «Պիկովայա դամա»)։ Հանդես է գալիս նաև կամերային համերգներով․ Շուբերտի, Շումանի, Վոլֆի, ինչպես և ռուսական, ռումինական ու հայկական երգերի լավագույն մեկնաբաններից է։


== Պարգևներ ==
Արժանացել է Ռումինիայի ԽՍՀ պետական մրցանակի։
Մարալ Ռահմանզադե

Մարալ Յուսիֆ ղիզի Ռահմանզադե (ադրբ.՝ Maral Yusif qızı Rəhmanzadə, հուլիսի 23, 1916(1916-07-23), Բաքու, Ռուսական կայսրություն - մարտի 16, 2008(2008-03-16), Բաքու, Ադրբեջան), Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ, Արվեստի վաստակավոր գործիչ, Ադրբեջանի ԽՍՀ պետական մրցանակի դափնեկիր (1965), Ադրբեջանի ժողովրդական նկարիչ (1964);


== Կենսագրություն ==

Մարալ Ռահմանզադեն ծնվել է 1916 թվականի հուլիսի 23-ին Բաքվում։ 1930-1933 թվականներին սովորել է Ադրբեջանի Նկարչության պետական տեխնիկումում։ Իսկ 1934-1940 թվականներին սովորել է Մոսկվայի Նկարչության Ինստիտուտում։ Մարալ Ռահմանզադեն, որը ավարտել է ինստիտուտը 1940 թվականին, սկսել է աշխատել Մոսկվայում ՝«Художественная литература» հրատարակչությունում։
Նկարչի հայրը 1941 թվականին հալածանքի է ենթարկվել, որը իրականացված է Ստալինի ռեժիմի կողմից։ Մ. Ռահմանզադեն ստիպված էր Մոսկվայից վերադառնալ Բաքու։ Ապա սկսեց գործել Բաքվում։
Նրա ստեղծագործությունները ցուցադրվել են միջազգային արվեստի ցուցահանդեսներում (Անգլիա, Ֆրանսիա, Իտալիա, Ճապոնիա, Ավստրալիա, Բելգիա, Սիրիա, Լիբանան)։ Աշխատանքները պահվում են Տրետյակովյան պատկերասրահում (Մոսկվա), Ադրբեջանի Ռուստամ Մուստաֆաևի անվան արվեստի ազգային թանգարանում, Ադրբեջանի պետական Ցուցահանդեսային պատկերասրահում և այլ թանգարաններում։
Նա մահացել է 2008 թվականի մարտի 16-ին։


== Ծանոթագրություններ ==
Օդնորոբովսկի պերվիյ գյուղական խորհուրդ (Խարկովի մարզ)

Օդնորոբովսկի պերվիյգյուղական խորհուրդ  (ուկրաիներեն՝ Одноробівська Перша сільська рада), Ուկրաինայի Խարկովի մարզի Զոլոչևսկի շրջանում։
2001 թվականի տվյալներով Օդնորոբովսկի պերվիյգյուղական խորհրդում բնակվում էր 1354 մարդ։ Բնակավայրը զբաղեցնում է 38.3 կմ² տարածք։ Բնակչության խտությունը կազմում էր 35.35 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մեհթի Հուսեյն

Մեհթի Հուսեյն (ադրբ.՝ Mehdi Hüseyn, իսկական անուն-ազգանունը՝ Մեհթի Ալի օղլի Հուսեյնով ադրբ.՝ Hüseynov Mehdi Əli oğlu, ապրիլի 4 (17), 1909, Իքինչի Շիխլի, Ղազախի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - մարտի 10, 1965(1965-03-10), Բաքու, Ադրբեջանական ԽՍՀ, ԽՍՀՄ), ադրբեջանցի խորհրդային գրող, հասարակական գործիչ։ Ադրբեջանի ԽՍՀ ժողովրդական գրող (1964)։ ԽՄԿԿ անդամ 1941 թվականից։
Հրատարակել է «Վարարում» (1933-1936 թվականներ), «Թառլանը» (1940), «Ապշերոն» (1947, ԽՍՀՄ պետական մրցանակ, 1950), «Սև ժայռեր» (1957) վեպերը։ «Կոմիսարը» (1942) վիպակը և «Առավոտ» (մաս 1-2, 1950-1953 թվականներ) վեպը նվիրված են Բաքվի պրոլետարիատի պայքարին։ Գրել է նաև «Նիզամի» (1940) և «Ջավանշիր» դրամաները։ 1966 թվականին լույս է տեսել Հոսեյն Մեհթի «Ստորերկրյա ջրերը հոսում են դեպի օվկիանոս» վեպը։ Հայտնի է որպես գրաքննադատ։ Եղել է Ադրբեջանի գրողների միության վարչության նախագահ (1958-1965)։


== Ստեղծագործությունները հայերեն ==
Առավոտ (վեպ), Ե., Հայպետհրատ, 1960, 760 էջ։ Թարգմ.՝ Շողիկ Սաֆյան։


== Ծանոթագրություններ ==
Գուրմեն

Գուրմեն, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Փարիզի (Բոլնիսի մունիցիպալիտետ)

Փարիզի (վրաց.՝ ფარიზი), Գյուղ Վրաստանում, մտնում է Բոլնիսի մունիցիպալիտետի կազմի մեջ։ Գտնվում է Վրաստանի հարավարևելյան մասում։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 1205 մարդ։ Բնակչության ճնշող մեծամասնությունը ադրբեջանցիներ են։


== Ծանոթագրություններ ==
Ալեքսանդր Ագանյանց

Ալեքսանդր Հովսեփի Ագանյանց (ապրիլի 17, 1931(1931-04-17), Սամարղանդ, ԽՍՀՄ), հայ ֆիզիկոս։ Ֆիզիկա-մաթեմատիկական գիտությունների դոկտոր (1991):


== Կենսագրություն ==
Ալեքսանդր Ագանյանցը ծնվել է 1931 թվականի ապրիլի 17-ին, Ուզբեկստանի Սամարղանդ քաղաքում։ 1956 թվականին ավարտել է Մոսկվայի պետական համալսարանը։ 1957-1962 թվականներին աշխատել է Մոսկվայի աերոհիդրոդինամիկայի ինստիտուտում, 1962 թվականից՝ Երևանի ֆիզիկայի ինստիտուտում։ 2000 թվականից եղել է Երևանի ֆիզիկայի ինստիտուտի առաջատար գիտաշխատող։
Աշխատանքները վերաբերում են ատոմի միջուկի տարրական մասնիկների և բարձր էներգիայի էլեկտրոնների ճառագայթման ֆիզիկային։ Հայտնաբերել է էլեկտրոնների ինտենսիվությունից ոչ գծայնորեն կախված ճառագայթում (գամմա-լազեր)։


== Պարգևներ ==
ՀԽՍՀ պետական մրցանակ (1980)


== Երկեր ==
Single п+- photoproduction from complex nuclei at 2 and 3 GeV,  Ագանյանց Ալեքսանդր Հովսեփի, Adamian, F. V, Abrahamian, L. O., Yerevan, S. n., 1972 (համահեղինակ)։
Сцинтилляционный годоскоп для магнитного спектрометра с большой рабочей поверхностью, Ереванский физический институт, Ереван, Б. и., 1972 (համահեղինակ)։
Магнитный спектрометр для регистрации частиц в области до 4 Гэв/с, Ереванский физический институт, Ереван, Б. и., 1972 (համահեղինակ)։
Фоторождение η0-мезонов на ядрах и определение полного сечения ηN взаимодействия, Ереванский физический институт, Ереван, Б. и., 1973 (համահեղինակ)։
Исследование некогерентного фоторождения мезонов на ядрах, Ереван, 1973 (համահեղինակ)։
Photoproduction of П- mesons on Neutrons with Polarized Photons in the Energy Range Eγ = 0.9 - 1.65 Gev, 1980 (A. O. Aganiants).


== Ծանոթագրություններ ==
Բիշբրուն

Բիշբրուն  (գերմ.՝ Bischbrunn), կոմունա Գերմանիայում, Բավարիա երկրամասում։
Գտնվում է Ստորին Ֆրանկոնիա վարչական շրջանի ենթակայության ներքո։ Կոմունան գտնվում է Մայն Շպեսարտ շրջանում։ Բնակչությունը կազմում է 1836 մարդ (2010 թվականի 31 դեկտեմբերի տվյալներով)։ Տարածքը 8, 50 կմ² է։ Պաշտոնական կոդը՝ 09 6 77 120։


== Ծանոթագրություններ ==


== Արտաքին հղումներ ==
Պաշտոնական կայք
Now United

Now United, միջազգային փոփ խումբ, որը ստեղծված  "American Idol"-ի հիմնադիր և "Spice Girls" խմբի մենեջեր Սայմն Ֆուլերի կողմից։ Խումբը կազմված է 14 տարբեր երկրների երիտասարդ և տաղանդավոր  արտիստներից։ Խումբը կառավարում է XIX Entertainment-ը։ Պաշտոնական դեբյուտը տեղի է ունեցել 2018 թվականին։


== Պատմությունը ==
2017: Նախնական դեբյուտ
2016 թվականի կեսերին  American Idol-ի հիմնադիր և  Spice Girls-ի մենեջեր Սայմն Ֆուլերը սկսեց խմբի համար երգիչների որոնումները, որոնք կլինեին տարբեր երկրներից։ Ընտրվեցին 14 մասնակիցներ տարբեր ազգություններից։ Մասնակիցների ընտրությունը անցնում էր թվային հարթակների միջոցով, ինչպիսիք են Instagram-ը, Facebook-ը, YouTube-ը, ինչպես նաև հետևողների։
2017 թվականի նոյեմբերի 11-ից մինչև 22-ը ընկերության պաշտոնական էջը սկսեց տեսանյութեր հեռարձակել տարբեր երկրներ ներկայացնող իր խմբի անդամների(անուններով և դրոշներով) մասնակցությամբ։ Առաջին երկու անդամները հայտարարվեցին նոյեմբերի 11-ին. Ջոալին  Լաուկաման Ֆինլանդիայից և Սոֆյա Պլոտնիկովան Ռուսաստանից։ Ամեն մի նոր մասնակցի անուն հրապարակում էին հաջորդ օրերին, նոյեմբերի 12-ին Դիարա Սիլան` Սենեգալից, նոյեմբերի 13-ին Նոա Ուռեան` ԱՄՆ -ից, մյուս մասնակիցների հետ տեսանյութում, RedOne "Boom Boom" երգի տակ պարելիս, իսկ հետո նոյեմբերի 14 -ին Էնի Գաբրիելին՝ Բրազիլիայից։ Չորս նոր մասնակիցներ հայտարարվեցին նոյեմբերի 15 -ին. Հեյուն Ջիոնգը՝ Հարավային Կորեայից, Հինա Յոշիահարան՝ Ճապոնիայից, Ջոշ Բյուքեմփը՝ Կանադայից և Լամար Մորիսը՝ Միացյալ թագավորությունից։ Բեյլի Մեյը՝ Ֆիլիպիններից և Շիվանի Փլիվալը՝ Հնդկաստանից հայտարարավեցին նոյեմբերի 16 -ին, իսկ հետո Քրիստիան Վոնգը՝ (չինարեն։ 王南) Չինաստանից։ Նոյեմբերի 21 -ին, որպես խմբի նոր մասնակից հայտարարվեց Սաբինա Հիդալգոն՝ Մեքսիկայից, իսկ ամենավերջում  նոյեմբերի 22 -ին հայտարարաված մասնակիցը Սինա Դեյներտն էր՝ Գերմանիայից։
2017 թվականի դեկտեմբերի 5 -ին Now United-ը թողարկեց «Summer in the City» առաջին երգը, իր տեսահոլովակով։
2017-2019 թվականներին թողարկել է 9 երգ։ 2019 թվականի հուլիսի 24 -ին իրենց պաշտոնական Youtube ալիքում պետք է թողարկվի "Summer" նոր երգը։


== Կազմը ==


== Սկավառակագրություն ==


=== Երգեր ===


== Ծանոթագրություններ ==


== Արտաքին հղումներ ==
Официальный сайт
Статья о группе в российском журнале
Ալեսանդրո Ֆլորենցի

Ալեսանդրո Ֆլորենցի (իտալերեն՝ Alessandro Florenzi, մարտի 11, 1991(1991-03-11), Հռոմ, Իտալիա), իտալացի ֆուտբոլիստ, Ռոմա ֆուտբոլային ակումբի կիսապաշտպան։
Մարիոն շրջան (Կանզաս)

Անվան այլ կիրառումների համար տե՛ս՝ Մարիոն շրջան (այլ կիրառումներ)Մարիոն շրջան (անգլ.՝ Marion County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.442 կմ² է, բնակչությունը՝ 13.361 մարդ (2000 թ. տվյալներով)։ Շրջկենտրոնն է Մարիոն բնակավայրը։ Կազմավորվել է 1860 թ.։
Ծկղեմի

Ծկղեմի (վրաց.՝ წყემი), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 43 մետր բարձրության վրա։ Շրջկենտրոն Աբաշայից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 575 մարդ։


== Ծանոթագրություններ ==